open-index/open-wikipedia-markdown huggingface dataset:
Meles od Lidije

**Meles** (također **Mirso**, prema Herodotu) bio je dvadesetčetvrti kralj Lidije i dvadesetprvi kralj iz dinastije Heraklia; v. Popis kraljeva Lidije. Naslijedio ga je sin Kandaul.

Vjeruje se da je vladao od 745. pne. do 733. pne.
Kruna

**Kruna** je tradicionalno simboličko pokrivalo za glavu monarha ili božanstva koje simbolizira vlast, legitimitet, besmrtnost, pravednost, trijumf, uskrsnuće, čast, slavu ili zagrobni život. 

Izraz kruna se često koristi i kao apstraktni koncept vlasti u monarhijama.
Zheng (država)

**Zheng** (鄭) je bila Zhou grad-država u središtu drevne Kine, na području koje odgovara suvremenoj provinciji Henan. Vladajuća kuća je imala prezime Ji, što ih je činilo ogrankom kraljevske kuće Zhoua, a njeni čelnici su imali titulu ''bo'', što otprilike odgovara grofu.

## Osnivanje
Zheng je osnovan godine 806. pne. kada je kralj Xuan od Zhoua svog mlađeg brata Ji Youa učinio vojvodom od Zhenga s prijestolnicom u suvremenom Huaxianu (današnja provincija Shaanxi). Ji You je tako bio gospodarom posljednjeg velikog uporišta Zapadne dinastije Zhou, a potom je služio kao premijer kralja Youa. Kasnije je počeo osjećati da je moć Zapadne dinastije Zhou na silasku, te je imanje, porodicu i trgovce preselio na istok. Poslije je poginuo u najzedi barbara te je posthumno dobio titulu Vojvoda Huan od Zhenga. Naslijedio ga je sin Vojvoda Wu. 

Vojvoda Wu od Zhenga je u službi kralj Ping od Zhoua suzbio najezdu i ponovno uspostavio Vojvodstvo Zheng. Anektirao je države Istočni Guo i Kuai te za prijestolnicu odabrao suvremeni Xinzheng u Henanu.

## Period Proljeća i Jeseni

### Rana dominacija
Država Zheng bila je najjača na početku Perioda Proljeća i Jeseni. Zheng je bila prva Zhou država koja je anektirala drugu državu - Xi, godine 712. pne. Kroz Period Proljeća i Jeseni, Zheng je bila među najbogatijim država, i to zahvaljujući središnjem položaju koji je pogodovao trgovini među državama i zahvaljujući velikom broju trgovaca. Zheng se tako često mogao mitom izvlačiti iz teških situacija. 

Vojvoda Zhuang od Zhenga (743. pne. - 701. pne.) se često smatra prototipom sistema hegemona, iako je dominaciju stekao na način drukčiji od kasnijih hegemona - porazviši alijansu drugih feudalnih država koju je vodio sam vladar Zhoua - kralj Huan - i sam ranjen u bitci.

### Kasniji period

U kasnijim fazama perioda, Zheng se više nije mogao širti; zbog središnkeg položaja, Zheng je sa svih strana bio okružen većim državama. Zato je često mijenjao strane u diplomatskim alijansama. Zheng je bio središte diplomatske borbe između država Chu i Qi, a kasnije Chua i Jin. Iako je Zheng postao sporedni igrač, bio je dovoljno jak da sam porazi udružene snage država Jin, Song, Chen i Wei godine 607. pne. 

Pod državnikom Zi Chanom, Zheng je postao prva država koja je sastavila zakonik godine 543. pne.. Zheng je nakon toga slabio dok ga nije anektirala država Han godine 375. pne.

## Izvori, reference, eksterni linkovi, citati

* Another Royal Tomb of 'King Zheng' Discovered in Henan http://english.people.com.cn/200209/18/eng20020918_103441.shtml
Prvi mesenijski rat

**Prvi mesenijski rat** je bio oružani sukob između drevnih grčkih gradova-država Mesenije i Sparta. Otpočeo je oko godine 743. pne. a završio oko godine 724. pne. 

## Uzrok
Antički izvori tvrde da je neprijateljstvo između dviju država nastalo generaciju prije samog rata, i to zahvaljujući krvavom incidentu između Spartanaca i Mesanaca za vrijeme festivala u hramu Artemide Limnatske oko 768. pne. Spartanci tvrde kako su Mesanci tamo silovali djevice i ubili Telekla, kralja iz dinastije Agijada. Mesenijska verzija priče navodi da su "djevice" bile golobradi spartanski vojnici prerušeni u ženske haljine, a koji su namjeravali ubiti mesanskog kralja, te koji su svi pobijeni u samoobrani.

## Izbijanje i tok rata

Neposredni povod za rat bio je sukob između Polihara, uglednog građanina Mesenije i olimpijskog pobjednika, te Eufena iz Sparte. Polihar je Eufena bio angažirao da mu čuva krave, a Eufen ih je kasnije prodao te potom ubio Poliharovog sina koji je došao u Meseniju istraživati što se dogodilo. Kada je Eufen to čuo, od spartanskih vlasti je tražio pravdu, ali je nije dobio, te u bijesu počeo ubijati svakog Spartanca koga bi sreo. Spartanci su na to od Mesenije tražili Eufenovo izručenje, a kada ga nisu dobili, odlučili su se osvetiti.

Rat je započeo sa spartanskim napadom na mesenijski grad Amfeju, koja je razorena a stanovništvo pobijeno. Nakon toga su Spartanci započinjali pljačkaške pohode protiv Mesenije, ali nisu mogli zauzeti nijedan njihov grad. Mesenijci su također vršili pohode i skupili vojsku pod kraljem Eufejem.

Prva velika bitka se dogodila u petoj godini rata i nije imala pobjednika, a Mesenci su se nakon toga povukli na planinu Ithome koju su utvrdili i učinili svojim glavnim uporištem. U međuvremenu je Meseniju poharala kuga, a proročište u Delfima rekla da Mesenci moraju žrtvovati djevicu iz plemenitog roda Apetida. Na to je Aristodem, jedan od mesenskih uglednika, ponudio svoju kći. Jedan od mladića, koji je bio zaljubljen u nju, na to je rekao da ona nosi njegovo dijete. Aristodem je na to djevojku ubio, rasporio joj trbuh i svima pokazao da to nije istina. Čim su Spartanci za to čuli, uplašili su se Mesenaca i šest godina nisu pokušavali izvoditi veće pohode.

U trinaestoj godini rata su Spartanci pod kraljem Teopompom krenuli na Ithome i sukobili se s Mesencima. U toj je bitci poginuo Eufej, a na mjestu mesenskog kralja ga je naslijedio Aristodem.

Pet godina kasnije je došlo do nove velike bitke, u kojoj je na strani Sparte bio Korint, a na strani Mesenije Arkadija i Sikion. U njoj je Aristodem teško porazio Spartance.

Protiv Mesenaca se ratna sreća okrenula nakon što je Aristodem sanjao svoju kći kako mu pokazuje rane, te počinio samoubojstvo na njenom grobu. Obeshrabreni Mesenci su napustili Ithome, a tamo došli Spartanci i uništili njihova dotadašnja uporišta.

Ubrzo nakon toga je sklopljen mir prema kome su Mesenci postali heloti i zarekli se da nikada neće dignuti oružje protiv Sparte. Mnoge od mesenskih porodica su pobjegle u Arkadiju i Eleuzinu.

## Reference
Božidar Vučurević

**Božidar Vučurević** (14. 10. 1936., Zubci) je bosanskohercegovački političar srpske nacionalnosti. Prije prvih višestranačkih izbora u BiH bio je profesionalni vozač kamiona. Godine 1990. suosnovao je Srpsku demokratsku stranku i bio izabran za gradonačelnika Trebinja. Na toj je dužnosti imao važnu ulogu u ratu u Hrvatskoj, s obzirom da je Trebinje bilo logistička baza snaga JNA koje su opsjedale Dubrovnik. Kasnije je bio jedan od osnivača SAO Istočne Hercegovine, koja je kasnije postala dio Republike Srpske. Za vrijeme muslimansko-hrvatskog sukoba u Konjicu, obezbijedio je nesmetan prolazak Hrvatima kroz istočnu Hercegovinu u zamjenu za cisterne nafte. 

Poznat je i po izjavi: "Ako bude trebalo, napravićemo još ljepši i stariji Dubrovnik".

2011. je uhapšen nakon prijelaza srpske granice s BiH temeljem međunarodne tjeralice koju je izdala Hrvatska pod sumnjom za ratne zločine.
Arpad (Sirija)

**Arpad** je bio grad u sjeverozapadnoj Siriji. Danas predstavlja arheološko nalazište pod nazivom **Tell Rif'at**. Godine 743. pne. je asirski kralj Tiglath-pileser III vodio vojni pohod na Siriju i tamo porazio vojsku države Urartu. Ali grad Arpad, u savezu s Urartuom, nije se htio predati. Tiglath-pileseru je trebalo tri godine opsade da osvoji Arpad, nakon čega je masakrirao njegove stanovnike i pretvorio ga u ruševine.

Grad se spominje u Bibliji nekoliko puta:
* 2 Kraljevi 18. 34; 19. 13
* Izaija 10. 9; 36. 19; 37. 13
* Jeremija 49. 23
Pravopis srpskohrvatskog jezika

**Pravopis srpskohrvatskog jezika**, pravopis koji se upotrebljava za pisanje srpskohrvatskog jezika, a uključuje zapisivanje pojedinim pismima, bilježenje glasova, glasovnih promjena i refleksa jata, upotrebu velikih i malih slova, sastavljeno i rastavljeno pisanje riječi, pisanje riječi iz stranih jezika, kraćenje riječi, punktuaciju i dr. Budući da u njemu prevladava fonološki princip, tj. isti se glas (fonem) bilježi uvijek istim znakom (slovom, grafemom), odn. isti znak označuje uvijek isti glas, to je fonološki pravopis. Iako je u njemu fonološki princip dominantan, on se kombinira s morfonološkim principom, pa su dopuštena i pojedinačna i sistematska odstupanja.

Budući da je kodifikacija srpskohrvatskog jezika pluricentrična, postoje određene ortografske varijacije među pojedinim serbokroatofonim zemljama, ali i unutar njih samih, što je posljedica napora za promjenom određenih pravopisnih pravila koje su se pokazale više ili manje uspješnima.

## Historija
Prvi pravopis (slovopis) izdao je 1639. u Mlecima dubrovački dominikanac Rajmund Džamanjić (Raymund Giamagnik) pod naslovom *Nauk za piisati dobro latinskiema slovima rieci yezika slovinskoga koyiemse Dubrovcani, i sva Dalmatia kakko vlasctitiem svoyiem yezikom sluzcij*.

## Povezano

* srpskohrvatski jezik
* Gajeva latinica
* ilirski pravopis
* Vukova ćirilica
* arabica

## Reference

## Vanjske veze
* *[[:s:sr:Правопис српскохрватског језика|Правопис српскохрватског језика: школско издање]]*, 2. изд., Матица српска – Матица хрватска, Нови Сад – Загреб, 1962.
* Marković, Ivan. Hrvatski pravopisi. 19. 8. 2014.
Ahaz

**Ahaz** (, dosl. "držao", skraćenica od **Jehoahaz**, *Bog je držao*) bio je kralj Jude, te sin i nasljednik Jotama. William F. Albright mu je vladavinu datirao u period 735. pne.-715. pne., dok E. R. Thiele navodi datume 732. pne.-716. pne.. Vladavina mu je opisana u 2 Kraljevi 16; Izaiji 7-9; i 2 Ljetopisi 28. On je jedan od kraljeva spomenutih u genealogiji Isusa u Evanđelju po Mateju.

Za njega se govori da se odao životu u opačini, uvodeći mnoge poganske i idolatrijske običaje (Isa. 8:19; 38:8; 2 Krlaljevi 23:12). Ignorirao je primjedbe i upozorenja proroka kao što su Izaija, Hosea i Mihej, te se obraćao za pomoć Tiglath-Pilaseru III, kralju Asirije, tza pomoć protiv Rezina, kralja Arama, i Pekaha, princa Izraela, a koji su prijetili Jeruzalemu. To je dovelo do mnogih nevolja za kraljevstvo, a njemu ponižavajuće podvrgavanje asirskoj vlasti (2 Kraljevi 16:7, 9; 15:29). 

Umro je u dobi od 35 godina, nakon vladavine od 16 godina, a naslijedio ga je sin Hezekija. Zbog njegove opačine "nije bio sahranjen u grobnicu kraljeva."
748. pr. n. e.

__NOTOC__

## Događaji
* Antiklo iz Mesenije (prema Pauzaniji ) pobjeđuje na VIII Olimpijadi.

## Rođenja

## Smrti

## Izvori
747. pr. n. e.

__NOTOC__

## Događaji
* 26. 2. – Nabonassar postaje kralj Babilonije.
* Meles postaje kralj Lidije.

## Rođenja

## Smrti

## Izvori
744. pr. n. e.

__NOTOC__

## Događaji
* Ksenoklo iz Mesenije pobjeđuje na IX Olimpijadi (prema Pauzaniji koji mu je dao ime Ksenodok).

## Rođenja

## Smrti

## Izvori
743. pr. n. e.

__NOTOC__

## Događaji
* Vojvoda Zhuang dolazi na vlast u kineskoj državi Zheng.
* Početak Prvog mesenijskog rata.

## Rođenja

## Smrti

## Izvori
742. pr. n. e.

__NOTOC__

## Događaji
* Umire elamitski kralj Human-tah-rah, a na prijestolje dolazi Humban-nikaš II.

## Rođenja

## Smrti

## Izvori
740. pr. n. e.

__NOTOC__

## Događaji
* Tiglath-Pileser III osvaja grad Arpad u Siriji nakon dvije godine opsade.
* Početak Ahazove vladavine u Judi.
* Dotad iz Mesenije pobjeđuje na X Olimpijadi.

## Rođenja

## Smrti

## Reference
730-e pr. n. e.

## Događaji i trendovi
* 739. pne. – Hiram II postaje kralj Tira.
* 738. pne. – Kralj Tiglath-Pileser III od Asirije napada Izrael i sili ga da plaća danak.
* 735. pne. – Naksos na Siciliji osnovan kao kolonija Halkisa na Eubeji. (tradicionalni datum)
* 734. pne. – Sirakuza osnovana na Siciliji kao zajednička kolonija Korinta i Tenee, pod vodstvom Arhije 
* 732. pne. – Hošea postaje posljednji kralj Izraela.
* 730. pne. – U Sjevernom Egiptu prestaje vladavina libijskih faraona.
* 730. pne. – Osorkon IV nasljeđuje Shoshenqa V kao vladar Dvadeset druge dinastije Egipta.
* 730. pne. – Piye nasljeđuje svog oca Kashtu kao kralj nubijskog kraljevstva Napata.
* 730. pne. – Mattan II nasljeđuje Hirama II kao kralj Tira.
* 730. pne. – Leontini na Siciliji osnovan od strane kolonista sa Naksosa

## Značajne osobe
*
746. pr. n. e.

__NOTOC__

## Događaji
* Počinje ustanak protiv asirskog kralja Ašur-nirarija V.
* U Kini uveden zakon kojim se kažnjava uz prijestupnike kažnjava i njihova rodbina sve do trećeg stupnja srodstva..

## Rođenja

## Smrti

## Izvori
745. pr. n. e.

__NOTOC__

## Događaji
* Nakon što je svrgnuo Ašur-nirarija V, krunu Asirije preuzima Pul, koji uzima ime Tiglath-Pileser III.
* Tiglath-Pileser III na poziv babilonskog kralja Nabonasara poduzima pohod protiv Kaldejaca i Elamita.

## Rođenja

## Smrti

## Izvori
I'll Fly Away (TV serija)

***I'll Fly Away*** je američka dramska TV serija koja se originalno emitirala na programu NBC-a od 1991. do 1993. Radnja joj je bila smještena na američki Jug 1950-ih i početkom 1960-ih godina, a glavna junakinja i naratorica je bila Lily Harper (Regina Taylor), crna kućepaziteljica lokalnog državnog tužitelja Forresta Bedforda (Sam Waterston) i njegove porodice. Kako se radnja odmicala, tako se lik Lilly Harper sve više počeo zanimati za Pokret za građanska prava.

Serija je bila hvaljena od strane kritike i osvojila niz nagrada. Mary Alice, koja je tumačila sporedni lik Marguerite Peck, dobila je 1993. godine Emmy Award za najbolju sporednu žensku ulogu u dramskoj seriji. Godinu dana ranije je Eric Laneuville dobio Emmy za režiju, a kreatori John Falsey i Joshua Brand za scenarij miniserije. Pored toga je osvojila nagrade Humanitas, dva Zlatna globusa, dvije nagrade NAACP i nagradu Peabody.

Usprkos toga, serija nije bila pretjerano gledana, te je sredinom druge sezone odlučeno da se prekine sa snimanjem. S obzirom da je scenariju nedostajao pravi rasplet, nekoliko mjeseci kasnije je snimljen TV-film *I'll Fly Away: Then and Now*, koji je svoju premijeru imao 11.10. 1993. na programu PBS-a.

## Glumačka postava
### Redovna
* Sam Waterston: Okružni/federalni tužitelj Forrest Bedford
* Regina Taylor: Lilly Harper
* Jeremy London: Nathaniel "Nathan" Bedford
* Jason London: Nathaniel "Nathan" Bedford (samo u *I'll Fly Away: Then and Now*)
* Ashlee Levitch: Francie Bedford
* John Aaron Bennett: John Morgan Bedford
* Kathryn Harrold: Christina LeKatzis (osim u *I'll Fly Away: Then and Now*)
* Peter Simmons: Paul Slocum (sporedni lik u Sezoni 1, kasnije redovni)

### Povremena
* Amy Ryan: Parky Sasser
* Rae'ven Kelly: Adlaine Harper
* Bill Cobbs: Lewis Coleman
* Brad Sullivan: Trener Zollicofer Weed
* Roger Aaron Brown: Reverend Henry
* Ed Grady: Judge Lake Stevens
* Scott Paulin: Tucker
* Deborah Hedwall: Gwen Bedford
* Dorian Harewood: Clarence "Cool Papa" Charleston
* Vondie Curtis-Hall: Joe Clay
* Harold Perrineau Jr.: Robert Evans
* N'Bushe Wright: Claudia Bishop

## Vanjske veze
* 
*
Orlja Glava

**Orlja Glava** je naselje u opštini Kraljevo u Raškom okrugu. Prema popisu iz 2002. bilo je 131 stanovnika (prema popisu iz 1991. bilo je 183 stanovnika).

## Demografija
U naselju Orlja Glava živi 115 punoletnih stanovnika, a prosečna starost stanovništva iznosi 50,6 godina (47,3 kod muškaraca i 53,6 kod žena). U naselju ima 48 domaćinstava, a prosečan broj članova po domaćinstvu je 2,73.

Ovo naselje je u potpunosti naseljeno Srbima (prema popisu iz 2002. godine), a u poslednja tri popisa, primećen je pad u broju stanovnika.

## Reference

## Vanjske veze

* Mape, aerodromi i vremenska situacija lokacija (Fallingrain)
* Satelitska mapa (Wikimapia)
* Gugl satelitska mapa (Maplandia)
* Plan naselja na mapi (Mapquest)
Leigh Taylor-Young

**Leigh Taylor-Young** (Washington, D.C., 25.1. 1945.- kao **Leigh Taylor**) je Emmyjem nagrađena američka glumica. Najpoznatija je po ulozi "namještaja" Shirl u kultnom science fiction filmu *[[Zeleni sojlent]]* iz 1973. gdje je bila partnerica Charltonu Hestonu, kao i po ulozi u TV-seriji *[[Peyton Place (TV serija)|Gradić Peyton]]*.

## Biografija
Leigh Taylor se rodila u Washingtonu kao dijete diplomata Carija Taylora, a preselila se u Michigan nakon što joj se majka preudala za oglašivača Roberta Younga. Godine 1962. je završila srednju školu te kraće vrijeme studirala na Northwestern University.

Nakon odluke da se bavi glumom svoj brodvejski debi je imala 1966. godine u predstavi *Three Bags Full*. Potom je otišla u Hollywood gdje ju je producent Paul Monash angažirao u TV-seriji *Gradić Peyton*. Na snimanju se upoznala s kolegom Ryanom O'Nealom koji je zbog nje napustio suprugu Joannu Cook More. To je u to doba izazvalo skandal, ali se par vjenčao, a godine 1967. dobio sina Patricka, danas poznatog kao sportskog komentatora.

Nakon toga je Leigh Taylor-Young dobila niz glavnih uloga u popularnim filmovima iz perioda, u *[[The Adventurers]]* iz 1970. joj je partner bio kosovski glumac Bekim Fehmiu.

Nakon Zelenog sojlenta se Leigh Taylor-Young privremeno povukla iz glume kako bi odgajala sina. Godine 1974. se razvela od O'Neala te 1978. godine udala za režisera Guya McElwanea. Taj je brak potrajao deset godina.

1980-ih se Taylor-Young vratila glumi nastupajući u TV-serijama, a 1997. je dobila ulogu u sapunici *[[Sunset Beach]]*. U seriji *[[Star Trek: Deep Space Nine]]* je pojavila u ulozi Yanaz Tigan, majke lika Ezri Dax.

Osim što se bavi glumom, Leigh Taylor-Young je zaređena svećenica Pokreta za duhovnu unutarnju svijest.

## Vanjske veze

* Official site
*
Tyne Daly

**Ellen Tyne Daly** (21.2. 1946.-) je američka Emmyjem i Tonyjem nagrađena kazališna, filmska i televizijska glumica.

Tyne Daly je rođena u Madisonu u porodici uglednog glumca Jamesa Dalyja, a glumom se bavi i njen deset godina mlađi brat Timothy Daly.

Glumom se počela baviti u mladosti, a 1967. je imala brodvejski debi gdje će vraćati još nekoliko puta i dobiti mnoge ugledne nagrade. Na filmu je vrhunac karijere imala 1970-ih godina, a od njene uloge u filmu *Adultress* iz 1973. godine u kojoj je imala bizarnu scenu seksa, se više pamti ona u filmu *[[Enforcer]]* iz 1974. godine gjde je tumačila partnericu policijskog inspektora Harryja Callahana.

Uloga policajke je, između ostalog, pomogla da se probije na televiziju i dobije ulogu njujorške detektivke Lacey u popularnoj TV-seriji *[[Cagney & Lacey]]*. Ta joj serija donijela veliku popularnost i nagrade. Potom je slijedio nastup u manje uspješnoj seriji *[[Christy (TV serija)|Christy]]*.

Tyne Daly je postigla uspjeh i ulogom socijalne radnice Maxine Grey u TV-seriji *[[Judging Amy]]*, a njen nastup je iznenadio mnoge s obzirom da se izgledom bitno razlikovala od likova koje je tumačila 1970-ih. Daly je to objašnjavala odlukom da se ne izlaže plastičnim operacijama, bojanju kose i drugim trikovima koje njene kolegice koriste kako bi izgledale mlađe nego što stvarno jesu. Zbog toga se Daly smatra uzorom za mnoge glumice i žene općenito koje se ne srame svojih godina.

Tyne Daly je od 1966. do 1990. bila udana za crnog glumca Georga Stanforda Browna s kojim ima troje djece.

## Vanjske veze

* 
* 
* Cagney & Lacey official web site
Christy (TV serija)

***Christy*** je američka dramska TV-serija koja se emitirala na programu CBS-a od 1994. do 1995. godine.

*Christy* se temeljila na istoimenom romanu kršćanske spisateljice Catherine Marshall, u kome je ona bila opisala doživljaje svoje majke - učiteljice u zabitom planinskom kraju Appalachiana.

Glavna junakinja serije bila je Christy Huddleston (Kellie Martin), nova učiteljica koja je došla u fiktivno selo Cutter Gap u državi Tennessee godine 1912. Epizode su opisivale odnos nje kao stranca i obrazovane žene s jedne te žitelja sela koji su još bili vjerni tradicionalnom načinu života uključujući krvnu osvetu i narodnu medicinu. Osim nje strancima u toj zajednici su se osjećali svećenik (Randall Batinkoff), škotski agnostički liječnik i kvekerka (Tyne Daly). Iako je naglašavala kulturni i svjetonazorski sukob, serija je sve likove prikazivala s dosta simpatija, odnosno pokazivala razumijevanje za tradicionalni način života.

Serija je prije svega bila namijenjena porodičnoj publici te je među konzervativnim dijelom javnosti dobila snažne poklonike. Međutim, gledanost nije bila toliko velika da bi opravdala dalje snimanje, koje je prekinuto upravo u ključnom trenutku za rasplet.

## Glumačka postava
* Kellie Martin kao Christy Huddleston
* Randall Batinkoff kao Včć. David Grantland
* Stewart Finlay-McLennan kao Dr. Neil MacNeill
* Tyne Daly kao Alice Henderson
* Emily Schulman kao Ruby Mae Morrison
* Tess Harper kao Fairlight Spencer
* LeVar Burton kao Daniel Scott (Sezona 2)

## TV-filmovi
Godine 2000. je ION Television (nekadašnja mreža PAX) producirala tri TV-filma temeljena na seriji kako bi njenim fanovima omogućila da vide završetak priče. Dana 19.11. 2000. PAX je emitirao **', a godinu danas kasnije su dva filma emitirana kao dvodijelna mini-serija pod nazivom ''Christy, Choices of the Heart''. Prvi dio pod naslovom **' je emitiran 13.5. 2001. a drugi dio ** dan kasnije. Stewart Finlay-McLennan je bio jedini član originalne glumačke postave koji je nastupio u tim TV-filmovima.

## Vanjske veze
* 
* 
* 
* Christy (1994, TV Show) from TVGuide.com
* Christy.tv homepage 
* Fan Site for Christy and McNeill
* Catherine Marshall's Masterpiece: Christy
Camryn Manheim

**Camryn Manheim** (8.3. 1961.-) je američka Emmyjem i Zlatnim globusom nagrađena glumica, najpoznatiji po ulozi advokatkinje Ellenor Frutt u TV-seriji *[[The Practice]]* i ulozi Delije Banks u TV-seriji *[[Ghost Whisperer]]*.

## Biografija
Manheim se rodila kao **Debra Frances Manheim** u Caldwellu u židovskoj porodici kao dijete učiteljice Sylvije i profesora matematike Jeromea Manheima. Manheim se za glumu zainteresirala nakon sudjelovanja na maskenbalu u srednjoj školi. Godine 1984. je diplomirala na UCSC, a godine 1987. diplomirala na NYU.

Prije nego što se počela baviti glumom, neko je vrijeme radila kao tumač govora znakovima u bolnicama. Iako je glumila u nekoliko uloga 1980-ih, tek je 1990-ih postala etablirana glumica. Njena uloga u *[[The Practice]]* je bila zapažena ne samo zbog glumačkog talenta, nego i zbog toga što je njen lik imao daleko živopisniji društveni život nego na što je to američka publika bila naviknuta s obzirom na gojaznost glumice koju je tumačila.

Kada je godine 1998. dobila Emmyja, posvetila ga je svim "debelim curama" te postala svojevrsni uzor svim ženama koje su odbijale mršavljenje odnosno frustracije vezane uz tjelesnu težinu. Svoje je stavove dodatno obrazložila u autobiografskoj knjizi *Wake Up, I'm Fat*.

O privatnom životu Camryn Manheim se relativno malo zna, osim da je rodila sina Miloa Jacoba. Osim glumom, dosta je aktivna u organizacijama za prava žena i homoseksualaca.

## Filmografija

* *[[Sudden Impact]]* (1983)
* *[[Creator (film)|Creator]]* (1985) (van špice)
* *[[The Road to Wellville]]* (1994)
* *[[Cracking Up]]* (1994)
* *Deadly Whispers* (1995)
* *[[Jeffrey (film)|Jeffrey]]* (1995)
* *[[Eraser (film)|Eraser]]* (1996)
* *[[The Practice]]* (1997-2004)
* *[[Romy and Michele's High School Reunion]]* (1997)
* *[[Wide Awake]]* (1998)
* *[[Happiness (1998 film)|Happiness]]* (1998)
* *[[Mercury Rising]]* (1998)
* *David Searching* (1998)
* *[[You Are Here]]* (1998)
* *[[The Tic Code]]* (1998)
* *[[Fool's Gold (film)|Fool's Gold]]* (1998)
* *Joe the King* (1999)
* *Jackie's Back* (1999)
* *East of A* (1999)
* *Loretta Claiborne Story* (2000)
* *[[What Planet Are You From?]]* (2000)
* *[[The 10th Kingdom]]* (2000)
* *[[Jennifer]]* (2001)
* *A Girl Thing* (2001)
* *Kiss My Act* (2001)
* *[[The Laramie Project (film)|The Laramie Project]]* (2003)
* *[[Scary Movie 3]]* (2003)
* *[[Strong Medicine]]* (2004)
* *[[The L Word]]* (2004)
* *[[Higglytown Heroes]]* (2004-2007)
* *[[The Land Before Time XI: Invasion of the Tinysauruses]]* (2005)
* *[[Dark Water (2005 film)|Dark Water]]* (2005)
* *[[An Unfinished Life]]* (2005)
* *[[Marilyn Hotchkiss' Ballroom Dancing and Charm School]]* (2005)
* *[[Ghost Whisperer]]* (2006-Present)
* *[[The Land Before Time XII: The Great Day of the Flyers]]* (2006)
* *[[Slipstream (2007 film)|Slipstream]]* (2007)
* *[[Hannah Montana]]* (2007)

## Reference

## Vanjske veze

* Camryn Manheim Official website
* 
*
Firma

**Firma** ili **tvrtka**, je izraz koji u najširem smislu označava naziv pod kojim posluje neko trgovačko društvo ili poduzeće. U većini pravnih sistema firma ili tvrtka se mora upisati u registar poduzeća.

Izraz "firma" može označavati i poslovnu grupu pojedinaca – profesionalaca koje povezuje zajedničko bavljenje određenom poslovnom djelatnošću. Najčešći je primjer advokatska firma.
Maurice (film)

***Maurice*** je film iz 1987. godine, snimljen po istoimenom romanu E.M. Forstera. Priča o gej ljubavi s početka 20. veka u Engleskoj, prati život Maurice Halla od njegovih školskih dana nadalje.

Film, u produkciji Merchant Ivory Production i Channel Four Films, režirao je James Ivory, a producirao Ismail Merchant. U glavnim ulogama su James Wilby, Hugh Grant i Rupert Graves. U sporednim ulogama se pojavljuju Denholm Elliott, Simon Callow, Billie Whitelaw i Ben Kingsley.

## Sadržaj
*Za kratak prikaz radnje filma, vidi*: ***[[Maurice (roman)]]***.

## Razlike u odnosu na roman
Maurice je na početku filma prikazan kao dečak od 11 godina, dok u romanu ima 14. U filmu su izostavljeni gotovo svi filozofski dijalozi i mnogi sporedni zapleti, kao na primer, Mauriceova zaljubljenost u školskog druga, Dickiea. U filmu je posvećeno više pažnje Risleyju, koji je osuđen na 6 meseci teškog rada zbog homoseksualnosti (u romanu nije zatvoren) kako bi se dramatizovala opasnost koju je homoseksualnost nosila u edvardijanskoj eri i da bi se obezbedio jasniji kontekst savremenoj publici zbog koga Clive oseća da mora da odbije Mauricea.

Scena poslednjeg sastanka Mauricea i Aleca prikazana je u pseudo-elizabetanskom kupatilu uz aluzije na Arts and Crafts sa kojim je povezan Edward Carpenter (E.M. Forster je dobio inspiraciju za roman kada je posetio Carpentera i njegovog partnera George Merrilla), ali i na Christophera Marlowea i Shakespearea.

## Uloge
* James Wilby - Maurice Hall
* Hugh Grant - Clive Durham
* Rupert Graves - Alec Scudder
* Denholm Elliott - Doctor Barry
* Simon Callow - Mr. Ducie
* Billie Whitelaw - Mrs. Hall
* Barry Foster - Dean Cornwallis
* Judy Parfitt - Mrs. Durham
* Phoebe Nicholls - Anne Durham
* Ben Kingsley - Lasker-Jones
* Patrick Godfrey - Simcox
* Mark Tandy - Risley
* Kitty Aldridge - Kitty Hall
* Helena Michell - Ada Hall
* Catherine Rabett - Pippa Durham
* Peter Eyre - Rev. Borenius
* Michael Jenn - Archie
* Mark Payton - Chapman
* Orlando Wells - Young Maurice
* Maria Britneva - Mrs. Sheepshanks
* John Elmes - Hill
* Alan Foss - Old Man on Train
* Philip Fox - Dr. Jowitt
* Olwen Griffiths - Mrs. Scudder
* Chris Hunter - Fred Scudder
* Gerald McArthur - učenik
* Breffni McKenna - stražar
* Miles Richardson – treči učenik
* Phillida Sewell - Matron
* Matthew Sim - Featherstonhaugh
* Andrew St. Clair – drugi učenik
* Harriet Thorpe - konobarica
* Julian Wadham - Hull
* Richard Warner - sudija
* Alan Whybrow - Mr. Scudder

**Cameo**
* Helena Bonham Carter – Žena u Cricket Matchu
* Adrian Ross Magenty - Dickie Barry

## DVD
DVD je izdat 2002. godine i sadrži scene koje nisu ušle u konačnu verziju kao i komentare reditelja.

## Nagrade
### [[Venecijanski filmski festival]]
* 1987 – Najbolji glumac – James Wilby i Hugh Grant
* 1987 – Srebrni lav (za režiju) – James Ivory
* 1987 – Zlatna Osella (za muziku) – Richard Robbins

### [[Oscari|Oscar]]
* 1988 – nominacija – najbolji kostim (Jenny Beaven i John Bright)

## Vanjske veze
* 
* *[http://www.merchantivory.com/maurice.html Maurice]* na sajtu Merchant Ivory Productions.
Julianna Margulies

**Julianna Luisa Margulies** (8.6. 1966.-) je Emmyjem nagrađena američka glumica najpoznatija po ulozi bolničarke Carol Hathaway u NBC-ovoj medicinskoj seriji *[[ER (TV serija)|ER]]* kao i Alicije Florick u TV-seriji *[[The Good Wife]]*.

## Biografija
Julianna Margulies se rodila u porodici židovskog porijekla kao najmlađa od tri kćeri pisca Paula Marguliesa i balerine Francesce Marguelies. Djetinjstvo je provela u New Yorku, Francuskoj i Engleskoj.

Diplomirala je na Sarah Lawrence Collegeu, gdje je sudjelovala u kazališnim predstavama. Potom je u New Yorku studirala glumu, a filmski debi imala 1991. godine kao prostitutka u filmu *[[Out for Justice]]*.

Godine 1994. je angažirana za uloge Carole Hathaway u pilot-epizodi TV-serije *ER*. Producenti su ispočetka namjeravali njen lik likvidirati, odnosno ona je trebala počiniti samoubistvo zbog propale veze s razvratnim liječnikom Dougom Rossom. No, Carole Hathaway je umjesto toga samoubistvo samo neuspjesno pokušala, te postala stalan lik serije u sljedećih šest sezona. Svih šest sezona je Margulies bila nominirana za Emmy, a osvojila ga jednom.

Nakon izlaska iz serije je slijedilo nekoliko manjih filmskih angažmana, da bi od 2009. nastupala u TV-seriji The Good Wife, za koju je dobila niz prestižnih nagrada.

10.11. 2007. Julianna Margulies se udala za Keitha Libertala, a 17.1. 2008. mu rodila sina Kierana Lindsaya.

## Vanjske veze

* 
* JM Online
Allison Janney

**Allison Brooks Janney** (19.11. 1959.-) je Emmyjem nagrađena američka glumica, najpoznatija po ulozi predsjednikove sekretarice za štampu C. J. Cregg u TV-seriji *[[The West Wing (TV series)|The West Wing]]*.

## Vanjske veze

* 
* Photos from Wireimage 
* Airline Safety Announcement for Independence Air .wax format
Orašje (Vlasotince)

**Orašje** je naselje u opštini Vlasotince u Jablaničkom okrugu u Srbiji. Prema popisu iz 2002. bilo je 934 stanovnika (prema popisu iz 1991. bilo je 957 stanovnika).

## Demografija
U naselju Orašje živi 755 punoletnih stanovnika, a prosečna starost stanovništva iznosi 40,5 godina (39,5 kod muškaraca i 41,5 kod žena). U naselju ima 253 domaćinstva, a prosečan broj članova po domaćinstvu je 3,69.

Ovo naselje je velikim delom naseljeno Srbima (prema popisu iz 2002. godine).

## Reference

## Vanjske veze
Orašje (razvrstavanje)

**Orašje** može značiti:
* Orašje, grad i središte istoimene općine na krajnjem sjeveroistoku Bosne i Hercegovine, na rijeci Savi.
* Orašje (općina Prnjavor), naselje u općini Prnjavor 
* Orašje (općina Tuzla), naselje u općini Tuzla
* Orašje Popovo, Orašje Površ i Orašje Zupci, naselja u općini Trebinje
* Orašje, selo u opštini Varvarin u Rasinskom okrugu ili
* Orašje, selo u opštini Vlasotince u Jablaničkom okrugu.
Orašje (Varvarin)

**Orašje** je naselje u opštini Varvarin u Rasinskom okrugu u Srbiji. Prema popisu iz 2002. bilo je 698 stanovnika (prema popisu iz 1991. bilo je 826 stanovnika).

## Demografija
U naselju Orašje živi 577 punoletnih stanovnika, a prosečna starost stanovništva iznosi 44,3 godina (42,8 kod muškaraca i 45,8 kod žena). U naselju ima 201 domaćinstvo, a prosečan broj članova po domaćinstvu je 3,47.

Ovo naselje je velikim delom naseljeno Srbima (prema popisu iz 2002. godine), a u poslednja tri popisa, primećen je pad u broju stanovnika.

## Reference

## Vanjske veze
Drea de Matteo

**Andrea Donna de Matteo** (19.1. 1972.-) je američka Emmyjem nagrađivana glumica, najpoznatija po ulogama Adriane Le Cerve u TV-seriji *[[The Sopranos]]* te Joeyeve sestre Gine u sitcomu *[[Joey (TV serija)|Joey]]*.

## Vanjske veze
*
Blythe Danner

**Blythe Katharine Danner** (3.2. 1943.-) je američka Emmyjem i Tonyjem nagrađivana glumica, također poznata i po tome što je majka glumice Gwyneth Paltrow.

## Opus

### Film
* *[[1776 (mjuzikl)]]* (1972)
* *To Kill a Clown* (1972)
* *[[Lovin' Molly]]* (1974)
* *Hearts of the West* (1975)
* *[[Futureworld]]* (1976)
* *[[The Great Santini]]* (1979)
* *[[Man, Woman and Child]]* (1983)
* *[[The Miracle Continues]]* (1984) kao Anne Sullivan
* *[[Brighton Beach Memoirs]]* (1986)
* *[[Another Woman]]* (1988)
* *[[Judgement HBO]]* (1990)
* *[[Alice]]* (1990)
* *[[Mr. and Mrs. Bridge]]* (1990)
* *[[The Prince of Tides]]* (1991)
* *[[Husbands and Wives]]* (1992)
* *[[To Wong Foo, Thanks for Everything! Julie Newmar]]* (1995)
* *[[Homage]]* (1995)
* *[[The Myth of Fingerprints]]* (1997)
* *[[Mad City (film)|Mad City]]* (1997)
* *The Farmhouse* (1998)
* *[[The Proposition]]* (1998)
* *No Looking Back* (1998)
* *[[The X-Files]]* (1998)
* *[[Forces of Nature]]* (1999)
* *[[The Love Letter]]* (1999)
* *[[Meet the Parents]]* (2000)
* *[[The Invisible Circus]]* (2001)
* *3 Days of Rain* (2002)
* *The Quality of Light* (2003)
* *[[Sylvia (2003 film)|Sylvia]]* (2003)
* *[[Meet the Fockers]]* (2004)
* *[[Howl's Moving Castle]]* (2004)
* *[[The Last Kiss]]* (2006)

### Televizija
* *Dr. Cook's Garden* (1970)
* *[[Kristofor Kolumbo|Columbo]]* (1972)
* *[[Adam's Rib (TV serija)|Adam's Rib]]* (1973)
* *F. Scott Fitzgerald and the Last of the Belles* (1974)
* *[[M*A*S*H (TV serija)|M* A* S* H]]* epizoda #94, "The More I See You" (aired 2-10-1976)
* *[[Saturday Night Live]]* (27.3. 1982,)
* *[[Inside the Third Reich]]* (1982)
* *Tattinger's* (1988)
* *Nick and Hillary* (1989)
* *[[Cruel Doubt]]* (1992)
* *[[Huff]]* (2004-2006)
* *[[St. Elsewhere]]*
* *[[Presidio Med]]*
* *[[Will & Grace]]* (povremena uloga Marilyn, majke Willa Trumana)
* *[[The Seagull]]*
* *[[Candida]]*
* *A Call to Remember*
* *[[Saint Maybe]]*
* *[[We Were the Mulvaneys]]*
* *[[Back When We Were Grownups]]* (2004)
* *[[Pretty/Handsome]]* (2008)

### Teatar
* The Miser (1968)
* Butterflies Are Free (1970)
* Betrayal (1980)
* A Streetcar Named Desire (1988)
* Blythe Spirit (1987)
* Follies (2001)
* Much Ado About Nothing
* Suddenly Last Summer (2006)

## Vanjske veze
* 
* 
* Stage biography from *[[Playbill]]* website
* 2003 article from the Environmental Media Association

### Intervjui
* Blythe Danner interview: Leading Ladies  Working in the Theatre video from American Theatre Wing, December 2006
* Working in the Theatre: Performance  video seminar at American Theatre Wing, April 1998
* Working in the Theatre: Performance  video seminar at American Theatre Wing, April 1988
Huff (TV serija)

***Huff*** je bila američka dramska TV serija koju je proizvela Sony Pictures Television a koja se emitirala na programu Showtime. Njen autor je bio Bob Lowry a glavna zvijezda Hank Azaria kao dr. Craig "Huff" Huffstadt, uspješni psihijatar čiji se svijet izokrenuo nakon što je 15-godišnji pacijent počinio samoubistvo u Huffovoj kancelariji. Zaplet serije se bavio Huffovim pokušajima da se sam suoči s traumom.

Dvodijelna pilot-epizoda serije je snimljena u Vancouveru, a ostatak produkcije je bio u studijima Delfino Stages u Los Angelesu.

Seriju je u Hrvatskoj emitirala Nova TV.

## Primarni likovi

* Dr. Craig 'Huff' Huffstodt -Hank Azaria
* Beth Huffstodt - Paget Brewster
* Russell Tupper - Oliver Platt
* Isabelle 'Izzy' Huffstadt - Blythe Danner
* Byrd Huffstodt - Anton Yelchin
* Theodore 'Teddy' Huffstodt - Andy Comeau
* Paula Dellahouse - Kimberly Brooks

## Sporedni likovi

* **Sezona 1**
** *Ben Huffstodt* - Robert Forster
** *Kelly Knippers* -Faith Prince
** *Maggie* - Liza Lapira
** *Madeleine Sullivan* - Swoosie Kurtz
** *Mađarski beskućnik* - Jack Laufer
** *Doris Johnson* -Annie Potts
** *Gail* - Misti Traya
** *Melody Coatar* - Lara Flynn Boyle

* **Sezona 2**
** *Ben Huffstodt* - Tom Skerritt
** *Mađarski beskućnik* - Jack Laufer
** *Alyssa* - Ashley Williams
** *Dr. Lena Markova* - Anjelica Huston
** *Dauri Rathburn* - Sharon Stone
** *Tim Winnick* - Alex Black

## Izvori

## Vanjske veze
* ''Huff''  at SHO.com
*
Katherine Heigl

**Katherine Marie Heigl** (24.11. 1978.-) je američka Emmyjem nagrađena glumica najpoznatija po ulogama u TV-serijama i filmovima kao što su *[[Roswell]]*, *[[Grey's Anatomy]]*, *[[Knocked Up]]* and *[[27 Dresses]]*.

## Filmografija

## Vanjske veze

* 
* 
* 
* 
* Katherine Heigl  In Maxim Magazine
Judging Amy

***Judging Amy*** je američka dramska TV serija koja se emitirala na programu CBS-a od 19.9. 1999 do 3.5. 2005. Po užem žanru je bila sudska drama, a glavne zvijezde su bile Amy Brenneman i Tyne Daly. Naslovna junakinja je bila Amy Gray (Brenemman), mlada njujorška advokatkinja koja se nakon razvoda vratila u rodni grad Hartford u Connecticutu gdje je dobila posao sutkinje porodičnog suda, a u kome joj je pomagala majka (Daly), inače socijalna radnica.

*Judging Amy* se od sličnih pravosudnih serija na američkoj televiziji razlikovala po tome što se radnja velikim dijelom bavila dotada u tom žanru relativno zanemarenim porodičnim pravom. Autentičnost je seriji trebala dati činjenica da je majka glavne glumice i ko-kreatorice serije Amy Brenemman bila sutkinja porodičnog suda. Osim pravnim i socijalnim problemima, serija se bavila i ljubavnim životima majke i kćerke.

Iako je bila hvaljena i prilično gledana, CBS se nakon pet sezona odlučio prestati sa snimanjem, uvjeren da će bolju gledanosti imati druge serije.

Seriju je u Hrvatskoj emitirala Hrvatska radiotelevizija pod nazivom *Sutkinja Amy*.

## Vanjske veze
* 
* ''Judging'' Amy  at TV.com
* Judge Amy: Judging Amy on CBS starring Amy Brenneman & Tyne Daly
Robert Young (glumac)

**Robert George Young** (22.2. 1907 - 21.7. 1998) bio je popularni američki glumac, najpoznatiji po ulogama u dvjema popularnim TV-serijama - Jim Anderson, otac porodice u *[[Father Knows Best]]* i dr. Marcus Welby u *[[Marcus Welby, M.D.]]*

## Vanjske veze

* 
* Robert Young at ''The New York Times''
* Robert Young CNN Obituary
Stockard Channing

**Stockard Channing** (13.2. 1944.-) je ugledna američka Emmyjem i Tonyjem nagrađena filmska, televizijska i kazališna glumica. Najpoznatija je po ulogama Prve dame Abbey Bartlet u TV-seriji *[[The West Wing (TV serija)|The West Wing]]* kao i tinejdžerke Betty Rizzo u filmu *[[Grease (film)|Grease]]*; kao i ulogama u kazališnoj i filmskoj verziji drame *Six Degrees of Separation*.

## Filmografija

* *[[The Hospital]]* (1971)
* *[[Up the Sandbox]]* (1972)
* *The Girl Most Likely To...* (1973)
* *[[The Fortune]]* (1975)
* *Sweet Revenge* (1976)
* *[[The Big Bus]]* (1976)
* *[[Grease (film)|Grease]]* (1978)
* *[[The Cheap Detective]]* (1978)
* *[[The Fish That Saved Pittsburgh]]* (1979)
* *Safari 3000* (1982)
* *[[Without a Trace (film)|Without a Trace]]* (1983)
* *[[Heartburn (film)|Heartburn]]* (1986)
* *The Men's Club* (1986)
* *[[A Time of Destiny (film)|A Time of Destiny]]* (1988)
* *Staying Together* (1989)
* *Meet the Applegates* (1991)
* *Married to It* (1991)
* *[[Bitter Moon]]* (1992)
* *[[Six Degrees of Separation (film)|Six Degrees of Separation]]* (1993)
* *[[Smoke (film)|Smoke]]* (1995)
* *[[To Wong Foo, Thanks for Everything! Julie Newmar]]* (1995)
* *[[Mr. Willowby's Christmas Tree]]* (1995)
* *[[Up Close & Personal]]* (1996)
* *Edie & Pen* (1996)
* *[[Moll Flanders]]* (1996)
* *[[The First Wives Club]]* (1996)
 
* *[[Twilight (1998 film)|Twilight]]* (1998)
* *[[Lulu on the Bridge]]* (1998)
* *[[Practical Magic]]* (1998)
* *[[The Venice Project]]* (1999)
* *Other Voices* (2000)
* *[[Isn't She Great]]* (2000)
* *[[Where the Heart Is (2000 film)|Where the Heart Is]]* (2000)
* *[[The Business of Strangers]]* (2001)
* *[[Pearl Harbor: Death of the Arizona]]* (2001) (dokumentarni film) (narator)
* *[[Life or Something Like It]]* (2002)
* *Behind the Red Door* (2002)
* *[[The Matthew Shepard Story]]* (2002)
* ** (2003)
* *[[Bright Young Things]]* (2003)
* *[[The Piano Man's Daughter (film)|The Piano Man's Daughter]]* (2003)
* *[[Le Divorce]]* (2003)
* *[[Anything Else]]* (2003)
* *[[Abby Singer (film)|Abby Singer]]* (2003) (cameo)
* *[[Home of the Brave (2004 film)|Home of the Brave]]* (2004) (dokumentarni film) (narator)
* ''Red Mercury''(2005)
* *[[Must Love Dogs]]* (2005)
* *[[3 Needles]]* (2005)
* *[[Out of Practice]]* (21 episodes, 2005-2006)
* *[[The West Wing]]* (62 episodes, 1999-2006)
* *Sparkle* (2007)

Predstojeći:
* *[[Multiple Sarcasms]]* (2008)

Kratkometražni:
* *The Lion Roars Again* (1975)
* *A Different Approach* (1978)
* *From the Bottom Up* (2004)

## Vanjske veze
* 
*
Banda Aceh

**Banda Aceh** je sjedište i najveći grad provincije Aceh u Indoneziji, smješten na otoku Sumatra, s nadmorskom visinom od 21 m. Stanovništvio mu je godine 2006 procijenjeno na 260.000 ljudi.

Grad je prvo nazvan **Kutaraja**, a za sjedište provincije određen 1956. Kasnije mu je ime promijenjeno u Banda Aceh, koje dolazi od perzijske riječi *[[bandar]]* (بندر) što znači "luka" ili "utočište". Stanovnici ga s ponosom nazivaju "lukom za Meku", jer se islam prvi put pojavio u Acehu i odatle nastavio širenje na Jugoistočnu Aziju.

Do 26.12. 2004. Banda Aceh je bio relativno nepoznat ostatku svijeta. Na taj dan je potres u Indijskom oceanu pogodio zapadnu obalu Sumatru. Banda Aceh je bio od svih većih gradova najbliži epicentru. Zato je od svih najteže pogođen, te su poginule desetine tisuća njegova građana.

Izabrani gradonačelnik i dogradonačelnik Banda Aceha su Mawardi Nurdin i Illiza Saaduddin.

## Reference

## Vanjske veze

* Službena stranica 
* Aceh.net
Bertie Ahern

**Patrick Bartholomew "Bertie" Ahern**, (Dublin, 12.9. 1951.-), je irski političar koji je deseti po redu Taoiseach (premijer) Irske, a na tom mjestu se nalazi od 26.6. 1997. On je na čelu koalicijske vlade koju čini njegova stranka Fianna Fáil te Zelena stranka i Progresivni demokrati, uz podršku nezavisnih članova irskog parlamenta.

Ahern je bio član irskog parlamenta (TD) od 1977. te predstavlja izborni okrug Dublin Central. U vladama Charlesa Haugheya i Alberta Reynoldsa je služio kao ministar rada (1987&ndash;1991) i ministar financija (1991&ndash;1994). Nakratko je služio kao Tánaiste poslije raspada Reynoldsove koalicijske vlade. Godine 1994. je izabran za šestog po redu vođu Fianna Fáila.

Ahern je trenutno predmet istrage koja se tiče isplata na njegov račun sredinom 1990-ih. Zbog toga je prisiljen svjedočiti pred Mahonovim tribunalom. Obrativši se medijima ispred vladinih zgrada 2.4. 2008 je najavio kako će napustiti položaj Taoiseacha (i vođe Fianna Fáila) na dan 6.5. 2008.

## Izvori

## Vanjske veze

* Department of the Taoiseach
* Official Oireachtas Database entry for Ahern 
* Make or Break for Europe's Constitution &ndash; Bertie Ahern's Project Syndicate
* Bertie Ahern's electoral history  (ElectionsIreland.org)
* Video of Ahern's speech to The American Ireland Fund National Gala 2007 

|-

|-

|-

|-

|-

|-

|-

|-

|-

|-

|-
Malé

**Malé** (divehi: މާލެ) je glavni grad otočke države Maldivi u Indijskom oceanu od 74 069 stanovnika.

## Geografija
Grad pokriva cijelu površinu istoimenog majušnog otoka Malé, smještenog u atolu Kaafu, ali se administrativno vodi kao zasebna jedinica iako
geografski pripada tom atolu. Otok Malé leži 645&nbsp;km jugoistočno od Šri Lanke u Indijskom oceanu.

Malé je administrativno podijeljen na četiri dijela (divizije) koji se zovu; Henveiru, Galolhu, Maafannu i Machangolhi.
 
## Historija
Malé su osnovali Portugalci u 16. vijeku za vrijeme svoje ekspanzije prema Indiji.

Grad i otok pogodio tsunami izazvan podvodnim potresom u Indijskom oceanu je 26. decembra 2004., tad je poplavljeno 
dvije trećine grada.

## Privreda, transport i kultura
Malé je administrativni, trgovački i transportni centar zemlje, najveća luka sa brodskim vezama prema Indiji i 
Šri Lanci
U njemu se nalaze sve vladine zgrade i agencije, Vrhovni sud, bolnica i većina otočkih škola.

Malé ima i međunarodni aerodrom Ibrahim Nasir(IATA kod: **MLE**, ICAO kod: **VRMM**) koji se nalazi na obližnjem otoku 
Hulhulé, sa vezama prema važnijim gradovima u svijetu. Tamo je smještena i baza za hidroavione koji se koriste za transport po otocima Maldiva.

## Reference

## Vanjske veze

* ''Male'' na portalu Encyclopædia Britannica
Jajčić

**Jajčić** je naselje u opštini Ljig u Kolubarskom okrugu u Srbiji. Prema popisu iz 2002. bilo je 407 stanovnika (prema popisu iz 1991. bilo je 488 stanovnika).

## Geografija
Selo Jajčić se nalazi na 4,5&nbsp;km. od Ljiga, lajkovačkom prugom ka Beogradu. Jajčić je prostram i nije gusto naseljen, ima potok Joševu i dve lokalne prodavnice za ispijanje piva.

## Demografija
U naselju Jajčić živi 331 punoletni stanovnik, a prosečna starost stanovništva iznosi 43,5 godina (42,6 kod muškaraca i 44,5 kod žena). U naselju ima 126 domaćinstava, a prosečan broj članova po domaćinstvu je 3,23.

Ovo naselje je velikim delom naseljeno Srbima (prema popisu iz 2002. godine), a u poslednja tri popisa, primećen je pad u broju stanovnika.

## Reference

## Vanjske veze
Zeleni sindikalizam

**Zeleni sindikalizam** je naziv koji se koristi za filozofiju, odnosno ideologiju pokreta kao što su **zeleni ceh** ili **održivi obrti**. Neki ga teoretičari po metodologiji povezuju s anarho-sindikalizmom ili eko-anarhizmom iako mu nedostaje čvrsta ideološka povezanost s anarhizmom ili socijalizmom.

Zeleni sindikalizam nastoji spojiti čvrstu organizaciju tradicionalnog sindikata, s neformalnim metodama direktne akcije vezanim uz zeleni pokret. Osim što je zeleni sindikalizam službeni program međunarodnog sindikata IWW, nastoji ga se povezati s pokretima za pravednu trgovinu.

U suvremenom svijetu se zeleni sindikalizam povezuje s pokretima za očuvanje tradicionalnih obrta, kao što je gradnja drvenih brodova, organska poljoprivreda, ali i pokretima povratka zemlji, survivalistima, hipijima, pa i nekim vjerskim zajednicama kao što su menoniti i amiši.

## Povezano
* Zeleni štrajk

## Vanjske veze
* Anarcho-Syndicalism, Technology and Ecology, by Graham Purchase 
* Radical Ecology and Class Struggle: A Re-Consideration, by Jeff Shantz
* Syndicalism, Ecology and Feminism: Judi Bari’s Vision, by Jeff Shantz 
* Green Unionism In Theory and Practice, by Dan Jakopovich
Socijalna ekologija

**Socijalna ekologija** je radikalna ideologija koju je na temelju spisa Elisee Reclusa 1960-ih razvio Murray Bookchin. Ona tvrdi kako su ekološki problemi u današnjem svijetu posljedica problema unutar ljudskih društava, posebno kada je riječ o društvima temeljenim na hijerarhijskim političkim i društvenim sistemima. Ta društva promiču prihvaćanje natjecateljske filozofija u kojoj je smrt jedina alternativa ekonomskom rastu, a rast se ne može postići drukčije nego na račun složene ravnoteže između prirode i čovjeka.

Socijalna ekologija smatra kako zaštitu prirode nije moguće postići pojedinačnim akcijama ili etičkim konzumerizmom nego stvaranjem novih društvenih struktura koje će uzimati u obzir odnos ljudi i prirode. Socijalna ekologija smatra, stoga, da borba za zaštitu okoline neće biti efikasna dok društva ne uspiju riješiti svoje ekonomske, etničke, kulturne, rodne i druge sukobe.

## Povezano
* Duboka ekologija
* Eko-socijalizam 
* Inkluzivna demokracija
* Zeleni sindikalizam
* Ekofeminizam
* Filozofija Gaje
* Zeleni
* Anarho-primitivizam

## Vanjske veze
* Libertarian Communist Library Murray Bookchin holdings
* Social Ecology London  English study/action group exploring the philosophy of social ecology.
Zeleni libertarijanizam

**Zeleni libertarijanizam** je relativno nova ideologija koja se pojavila u SAD a koja nastoji društveno progresivne ciljeve kao što je zaštita okoline pomiriti s libertarijanskim načelima.

Zeleni libertarijanci tako drže kako privatni pojedinac ima pravo na vlasništvo, ali da s njime dolazi i odgovornost da s njime raspolaže na ekološki prihvatljiv način. Zeleni libertarijanci također drže da je država najveći zagađivač te privatni pojedinci i korporacije mogu jednako, ako ne i bolje, brinuti o zaštiti okoline, ukoliko se drže elementarnih etičkih načela.

Zeleni libertarijanci također drže da se zaštita okoline ne može postići nametanjem i primjenom kompliciranih zakona i drugih propisa, a kao alternativu nude privatne tužbe od strane pojedinaca koji su neposredno ili posredno pogođeni zagađenjem, bilo od strane države ili drugih pojedinaca.

## Reference
Zeleni konzervativizam

**Zeleni konzervativizam** je naziv kojim se opisuju pokreti, pojedinci i ideologije koje se zalažu za zaštitu okoline s konzervativnih političkih i filozofskih pozicija.

Pojam se danas najčešće upotrebljava kako bi se opisali ekološki orijentirani programi suvremenih desnih i konzervativno orijentiranih stranaka, iako je, s druge strane, konzervativizam i ranije imao snažnu ekološku komponentu. U 19. vijeku su tako konzervativni ideolozi i političari dovodili u vezu očuvanje postojećeg društvenog poretka s očuvanjem ravnoteže u prirodi, odnosno zagađenje smatrali posljedicom nezajažljivog liberalnog laissez faire kapitalizma. U 20. vijeku, pak, meta konzervativne kritike postaje socijalizam, odnosno država blagostanja kao jedan od glavnih uzročnika zagađenja.

## Vanjske veze
* Article  by Andrew Sullivan